OpenLLM-France/wikimedia huggingface dataset:
# Muhàmmad III al-Makhlú

Abu-Abd-Al·lah Muhàmmad (III) al-Makhlú fou rei musulmà de la dinastia nassarita de Granada del 1302 al 1309. Va succeir el seu pare Muhàmmad II al-Faqih; el rumor popular l'assenyalava com l'assassí del pare però mai hi va haver proves.
Contrari a la guerra va signar un tractat de pau amb Castella pel que esdevenia vassall castellà. El 1305 els Banu l-Azafi, revoltats a Ceuta contra els marínides, van demanar suport a Muhàmmad III que va ocupar la ciutat però no la volia tornar al sultà magrebí sinó que la volia per a si mateix. El maig del 1306 va deportar als Banu l-Azafi a Granada i es va proclamar senyor de la ciutat.
El maig de 1307 els marínides vam acabar la guerra amb els abdalwadites de Tlemcen i van començar a preparar la revenja i van fer aliança amb Castella i Lleó i amb Catalunya-Aragó que el 1308 van pactar el repartiment del regne de Granada (tractat d'Alcalá d'Henares).
Davant d'aquest perill Muhàmmad III es va veure obligat a abdicar i es va retirar a Almuñécar. El seu primer ministre Ibn al-Hakim (de la família de Ronda uns anys abans rebel) extravagant i ostentant riquesa, acusat del fracàs de la política granadina i odiat pel poble, fou assassinat (8 de juny de 1309). Va pujar al tron el germà de Muhàmmad III, Nasr ibn Muhàmmad.

## Bibliografia

* Historia de la dominacion de los Arabes en España: Sacada de varios manuscritos y memorias arabigas, per José Antonio Conde.
# Roger Bernat I de Foix

Roger Bernat I de Foix, dit el Gras (Foix, 1130 - 1188) fou comte de Foix (1148-1188) i governador de Provença.

## Orígens familiars

Fou el fill i successor de Roger III de Foix i la seva esposa Ximena d'Osona. Era net per tant, per línia materna, del comte de Barcelona Ramon Berenguer III.

## Vida política

El nou comte va fer donacions als bisbes de Pàmies (o Pàmies), a l'abadia de Bolbona i a l'església de Sant Antoní de Fredelàs; va fer acords, pariatges, amb aquesta església i amb l'abadia de Sant Volusià, amb aquesta referida a la vila de Foix.
El 1151 es va casar a Cecília, filla de Ramon Trencavell I de Carcassona el que l'acostà més a la casa comtal catalana però sense comprometre's en la guerra entre el casal de Barcelona i el casal de Tolosa el 1159.
El 1185 el comte de Barcelona el va nomenar governador de Provença.

## Núpcies i descendents

Es casà en primeres núpcies amb una donzella de nom desconegut i amb la qual no va tenir fills.
En segones núpcies es casà vers el 1151 amb Cecília de Besiers, filla del vescomte de Besiers Ramon Trencavell i rebesneta del comte Pere Ramon I de Carcassona. D'aquesta unió nasqueren:
* l'infant Roger de Foix (?-1182), mort jove
* l'infant Ramon Roger I de Foix (?-1223), comte de Foix
* la infanta Esclarmonda de Foix, casada amb Jordà II, senyor d'Illa Jordà
* la infanta Sibil·la de Foix, casada amb el vescomte Roger I de Coserans
* una filla de nom desconegut, casada amb Arnau Guillem, senyor de Marquesava
Va morir el 1188 i fou enterrat a l'abadia de Bolbona.
# Gran Premi de la costa normanda

El Gran Premi de la costa normanda era una cursa ciclista francesa que es feia a la Normandia. Es va disputar de 1978 a 1983.

## Palmarès

| Any | Vencedor | Segon | Tercer |
| 1978 | Roger Legeay | Bernard Becaas | Jean-René Bernaudeau |
| 1979 | Bernard Becaas | Patrick Busolini | Claude Vincendeau |
| 1980 | André Chalmel | Claude Vincendeau | Jean-René Bernaudeau |
| 1981 | Christian Levavasseur | Maurice Le Guilloux | Jacques Michaud |
| 1982 | Joop Zoetemelk | Jean-Paul Le Bris | Marc Madiot |
| 1983 | Alain Vigneron | Hubert Linard | Régis Clère |

## Enllaços externs

* Palmarès a sitiodeciclismo.net
* Palmarès a memoire-du-cyclisme.eu
# Lodewijk Woltjer

Lodewijk Woltjer (Noordwijk, 26 d'abril de 1930 - 25 d'agost de 2019) fou un astrònom neerlandès.
Fill del també astrònom Jan Woltjer, va estudiar a la Universitat de Leiden sota la direcció de Jan Oort i va guanyar un doctorat en astronomia el 1957 amb una tesi sobre la Nebulosa del Cranc. Posteriorment va rebre citacions d'investigació postdoctoral en diverses universitats nord-americanes i va ser nomenat professor d'astrofísica teòrica i física del plasma a la Universitat de Leiden. De 1964 a 1974 va ser professor d'Astronomia i President del Departament d'Astronomia de la Universitat de Colúmbia a Nova York. De 1975 a 1987 va ser director general de l'Observatori Europeu Austral (ESO), on va dirigir la construcció del Very Large Telescope. Entre 1994 i 1997 va ser President de la Unió Astronòmica Internacional. Woltjer va ser honorat el 1987 amb la Medalla Karl Schwarzschild.
Va ser el primer editor en cap de The Astronomy and Astrophysics Review, publicada des de 1989; i també l'editor d'Astronomical Journal entre 1967 i 1974. També va ser membre de diverses acadèmies europees de ciències, incloses la belga, la britànica, l'holandesa, la francesa i la sueca.

## Referències

* ↑ Léna, 1992, p. 37.

## Bibliografia

* Grewing, M. «Karl Schwarzschild Vorlesung 1987». Mitteilungen der Astronomischen Gesellschaft, 70, 1987, p. 19–20 [Consulta: 22 gener 2011].
* Léna, P. «Professor Lodewijk Woltjer elected to the French Academy of Sciences». The Messenger. ESO, 70, 1992, pàg. 27. Bibcode: 1992Msngr..70...27L.

## Enllaços externs

* Lodewijk Woltjer al Mathematics Genealogy Project. (anglès)
# Amir Khan Muttaqi

El Mul·là Amir Khan Muttaqi (nascut el 1970) és un líder Talibà, polític i membre de l'equip negociador en les converses de pau de Qatar. Va néixer al districte de Nad Ali, a Helmand.
Va servir com a ministre d’Informació i Cultura, i com a representant del Govern Talibà en conversacions amb les Nacions Unides. També va formar part del grup Maulvi de Mohammed Nabi Mohammadi durant la gihad afganesa, tot i que més tard es va unir als talibans.

## Referències

* ↑ «Former Taliban minister Amir Khan Muttaqi arrives to the signing of a...» (en castellà). [Consulta: 1r setembre 2021].
* ↑ «AMIR KHAN MOTAQI | United Nations Security Council». [Consulta: 1r setembre 2021].
* ↑ «Biography of Amir Khan Muttaqi» (en anglès americà), 06-03-2018. Arxivat de l'original el 2021-08-15. [Consulta: 1r setembre 2021].
* ↑ «طالبان مذاکراتی ٹیم میں کون کیا ہے؟» (en urdú). BBC News اردو.
# Premier League Escocesa 2007-08
## Màxims golejadors

| Jugador | Gols | Equip |
| Scott McDonald | 25 | Celtic FC |
| Jan Vennegoor of Hesselink | 15 | Celtic FC |
| Kris Boyd | 14 | Rangers FC |
| Chris Porter | 14 | Motherwell FC |
# Rollamienta

Rollamienta és un municipi de la província de Sòria, a Castella i Lleó. Es troba a la comarca d'El Valle i a la comarca agrícola de Tierras Altas. El 2023 tenia 45 habitants.

## Referències

* ↑ «Castilla y León (Spain): Municipalities in Provinces» (en anglès), 3 gener 2024. [Consulta: 14 juliol 2024].
# Haplosclèrides

Els haplosclèrides (Haplosclerida) són un ordre de demosponges de la subclasse Heteroscleromorpha.

## Taxonomia

L'ordre Haplosclerida inclou 1.118 espècies repartides en sis famílies:
* Família Calcifibrospongiidae Hartman, 1979
* Família Callyspongiidae de Laubenfels, 1936
* Família Chalinidae Gray, 1867
* Família Niphatidae Van Soest, 1980
* Família Petrosiidae Van Soest, 1980
* Família Phloeodictyidae Carter, 1882

## Referències

* ↑ «WoRMS - World Register of Marine Species - Haplosclerida» (en anglès). [Consulta: 29 novembre 2020].
* ↑ «WoRMS - World Register of Marine Species - Taxonomic tree». [Consulta: 29 novembre 2020].
# Monestir de Sopoćani

El monestir de Sopoćani (en serbi: Сопоћани), donació del rei Stefan Uroš I de Sèrbia, va ser construït en la segona meitat del segle xiii, prop d'una font del riu Raška a la regió de Ras, al centre de la Sèrbia medieval. L'església va ser dedicada a la Santísima Trinitat i acabada al voltant de l'any 1265, amb l'interior decorat poc després. L'arquebisbe Sava II, que va esdevenir cap de l'Església ortodoxa sèrbia el 1263, està representat en processó d'arquebisbes a la zona de l'altar. Els frescs de Sopoćani són considerats per alguns experts en art medieval serbi com els més bells de l'època. A la paret oest de la nau hi ha el conegut fresc de la Dormició de la Verge.
El segle xvi els monjos van haver de deixar temporalment el monestir en diverses ocasions a causa de l'amenaça otomana. Finalment, durant un dels atacs ocorregut el 1689 els otomans van incendiar el monestir i es van dur el plom de la teulada. Els monjos van fugir amb algunes importants relíquies a Kosovo, i el monestir va romandre abandonat durant dos-cents anys, fins al segle xx. L'església a poc a poc va anar caient: les seves voltes es van excavar, va caure la cúpula i les restes dels edificis que l'envoltaven quedaren cobertes per runa. Finalment, durant el segle xx el monestir va ser restaurat i s'hi va assentar una nova comunitat de monjos. A pesar d'haver estat abandonats durant dos segles, la major part dels frescs de Sopoćani es conserven en bon estat.
Està inscrit en la llista del Patrimoni de la Humanitat de la UNESCO des del 1979.

## Referències

* ↑ http://whc.unesco.org/en/list/96

## Enllaços externs

* Pàgina web del monestir Arxivat 2009-03-09 a Wayback Machine..
* Plantilla:Commons category-inline.
* BLAGO Fund: Sopoćani.
* Aerial video of the Sopoćani.
# Protectorat de Cotonou

El protectorat de Cotonou fou un efímer protectorat francès al modern Benín. Mai fou administrat com a protectorat sinó com establiment colonial (les colònies es dividien en tres grups: comercials, de plantació i de colonització i Cotonou pertanyia al primer grup)
El 1864 el rei Glélé de Dahomey (1858-1889) va cedir verbalment Cotonou a França. El 19 de maig de 1868 es va signar un tractat que establia legalment aquesta cessió. Del seu comandant depenia també el territori del Grand-Popo que els mines havien venut a França el 1857. El 19 d'abril de 1878 el tractat de cessió fou ratificat per un nou tractat.
El Juny de 1886 fou integrat en els Establiments Francesos del Golf de Benín.

## Referències

* Les établissements français du golfe de Bénin : géographie, commerce, langues, per Alexandre L. d'Albéca, L. Baudoin (Paris) 1889
# Richard Wilson

Richard Wilson és el nom dels següents personatges:
* Richard Wilson (pintor) (1714–1782), pintor gal·lès.
* Richard Wilson (director) (1915–1991), director i productor de cinema americà.
* Richard Wilson (actor) (1936), actor escocès.
* Richard Edward Wilson (1941), compositor i director d'orquestra americà.
* Richard Wilson (escultor) (1953), escultor i músic britànic.
* Richard Wilson (futbolista) (1956), futbolista neozelandès.
# Boutilimit

Boutilimit (àrab: بوتلميت, Būtilimīt) és una ciutat del sud-oest de Mauritània, a la regió de Trarza, de 27.170 habitants (cens de 2005) i que dista 164 quilòmetres de la capital del país, Nouakchott. La ciutat ha estat un important centre d'escoles alcoràniques. Té una de les biblioteques d'antics manuscrits més importants de Mauritània, juntament amb Chinguiti. Hi va néixer el líder de la independència de Mauritània i President del país fins a 1978, Moktar Ould Daddah.

## Referències

* ↑ (en anglès) Els manuscrits de Boutilimit
* ↑ Informe de la FAO sobre els efectes de les dunes del Sahara en l'economia de diverses localitats, inclosa Boutilimit
# Haplophaedia

Haplophaedia és un gènere d'ocells de la subfamília dels lesbins (Lesbiinae) dins la família dels troquílids (Trochilidae).

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per tres espècies:
* colibrí calçat de cames roses (Haplophaedia assimilis).
* colibrí calçat verdós (Haplophaedia aureliae).
* colibrí calçat canós (Haplophaedia lugens).

## Referències

* ↑ Gill, Frank; Donsker, David; Rasmussen, Pamela. «Hummingbirds» (en anglès). IOC World Bird List Version 14.1. [Consulta: 11 octubre 2024].
# Anna II de Cabrera i de Montcada

Anna II de Cabrera i de Montcada (Modica, ~1510 - Valladolid, 1565) fou una dama catalana, vescomtessa de Cabrera i de Bas i comtessa de Mòdica i d'Osona.

## Ascendència

Anna fou la darrera titular del llinatge dels Cabrera. Era filla de Joan de Cabrera i Rocabertí, el qual era fill il·legítim del comte Joan I de Cabrera i, per tant, germanastre dels comtes successors d'aquell, Joan II i Anna I. Joan es casà en segones núpcies amb Anna de Montcada i tingueren Anna. D'un primer matrimoni de Joan amb Anna de Miquel havia nascut Antic de Cabrera i de Miquel, germanastre d'Anna, que acabaria sent el seu administrador en els dominis catalans dels Cabrera.

## Hereva dels Cabrera

Atesa la situació d'impossibilitat de descendència de la comtessa Anna I de Cabrera i el seu marit Fadrique Enríquez, aquesta hagué de designar hereu i, a instàncies del rei Ferran el Catòlic, el 1515, es decidí que el successor fos el seu nebot Luis Enríquez de Melgar, hereu també del seu oncle com a almirall de Castella i duc de Medina de Rioseco, i que aquell es casés amb Anna, ambdós encara infants. El matrimoni es va produir el 1518 a Medina de Rioseco i, a partir de llavors, el cognom Enríquez va passar a Enríquez de Cabrera. D'aquesta unió, naixerien:
* Luis Enríquez de Cabrera, successor del títols dels seus pares.
* Juan Enríquez de Cabrera
* Luisa Enríquez de Cabrera
* Maria Enríquez de Cabrera
* Ana Enríquez de Cabrera
* Francisca Enríquez de Cabrera
* Juana Enríquez de Cabrera
A la mort de la seva tia Anna I el 1526, Anna II assumí els seus títols. Els comtes van viure sempre a Castella i els territoris dels Cabrera van ser administrats per procuradors castellans, excepció feta dels vescomtats de Cabrera i de Bas, que quedaren sota la tutela del germanastre d'Anna, Antic de Cabrera.

## Desvinculació de la casa vescomtal

La titularitat dels dominis dels Cabrera passà, a la mort d'Anna el 1565, al seu fill Luis Enríquez de Cabrera que inicià, per necessitats econòmiques, un progressiu desballestament del patrimoni, que fou adquirit i reunificat, el 1572, per Francesc de Montcada i de Cardona, extingint-se així la vinculació del territori a la casa dels Cabrera.

## Bibliografia

* Santiago Sobrequés. Els Barons de Catalunya. Ed. Vicens Vives, Barcelona. ISBN 84-316-1806-X

## Enllaços externs

* Fitxa a Sologenealogia. (castellà)
# Mount Rainier

«Mount Rainier» té aquests significats:
* Mount Rainier o Mont Rainier, estratovolcà a l'estat de Washington (Estats Units)
* Mount Rainier (Maryland), localitat de Maryland (Estats Units)
* Mount Rainier (informàtica), sistema de fitxers per a la lectura i escriptura dels CD-RW, DVD-RW, DVD-RAM
# Protectorat de Nigèria

«Protectorat de Nigèria» té aquests significats:
* Protectorat del Golf de Biafra 1849-1861
* Protectorat del Golf de Benín 1852-1861
* Protectorat dels Golfs de Biafra i de Benín 1861-1886
* Protectorat dels Rius de l'Oli 1886-1893
* Protectorat de la Costa del Níger 1893-1900
* Protectorat dels Districtes del Níger 1885-1886
* Protectorat del Delta del Riu Níger 1886-1900
* Protectorat de Nigèria del Sud 1900-1906
* Colònia i Protectorat de Nigèria del Sud 1906-1914
* Protectorat de Nigèria del Nord 1900-1914
* Protectorat de Iorubalàndia 1887-1906 (administrat per la colònia de Lagos)
* Colònia i Protectorat de Nigèria 1914-1954
# Riu Hun

El Hun (xinès simplificat: 浑江, pinyin: Hún Jiāng), antigament Tongjia (佟佳江), és un riu del nord-est de la Xina, l'afluent més gran del Yalu. Comença a les muntanyes Longgang del nord-oest del districte de Jiangyuan, Baishan, a la província de Jilin. Recorre 446,5 quilòmetres a través de Tonghua i Huanren Manchu, a la província de Liaoning, i desemboca en el riu Yalu a Hunjiang, a Kuandian.

## Referències

* ↑ Encyclopedia of rivers and lakes in China Section of Heilong river and Liaohe river basins. Beijing: China WaterPower Press, 2014. ISBN 978-7-5170-1950-3.
# Aristó de Pel·la

Aristó de Pel·la (en grec Ἀρίστων) va ser un escriptor grec nascut a Pel·la (Palestina) que va viure en temps de l'emperador Hadrià.
La data en què va viure es dedueix d'una obra que va escriure sobre la revolta dels jueus durant el regnat d'Hadrià, citada per Eusebi de Cesarea a la Història eclesiàstica. Però és més conegut per una altra obra, διάλεξις Παπίσκου καὶ Ἰάσονος un Diàleg entre Papiscus, un jueu i Jason, un jueu cristià, on Jason convenç Papiscus de la veritat de la religió cristiana, obra que va ser traduïda al llatí per un Cels o potser per Cebrià de Cartago, però el treball, excepte alguns fragments, s'ha perdut.

## Referències

* ↑ Smith, William (ed.). A Dictionary of Greek and Roman Biography and Mythology (en anglès). Boston: Little, Brown and Co., 1867, p. Ariston of Pela Vol. I Pàg. 310 [Consulta: 27 desembre 2009]. Arxivat 2006-08-22 a Wayback Machine.
# Muhu

Muhu és la tercera illa més gran en superfície de totes les que pertanyen a Estònia. L'illa es troba localitzada a la part nord del golf de Riga, separant el golf del mar Bàltic, entre l'illa de Saaremaa i l'Estònia continental. Administrativament, Muhu constitueix un municipi propi, que pertany al comtat de Saare. L'illa ocupa una superfície de 206,1 km² i alberga una població de 1.803 habitants (2005).

## Enllaços externs

* Página oficial
* Turismo de Muhu
# Província de Baiankhongor

La província de Baiankhongor (en mongol Баянхонгор аймаг, Baiankhongor aimag) és una de les 21 províncies o aimags de Mongòlia. Està situada al sud de l'estat. Ocupa una extensió de 116.000 quilòmetres quadrats i té una població de 84.779 habitants (dades de 2000). La capital és la ciutat de Baiankhongor.
# Ammophila

«Ammophila» té aquests significats:
* Ammophila (planta), és un gènere de plantes de la família Poaceae.
* Ammophila (insecte), és un gènere d'insectes de la família Sphecidae.
# Rosa Gratacós i Masanella

Rosa Gratacós i Masanella (Banyoles, 1933) és una pedagoga catalana.
És llicenciada i doctorada en Belles Arts per la Universitat de Barcelona i professora emèrita del Departament de Didàctica Expressió Musical, Plàstica i Corporal de la Universitat Autònoma de Barcelona. Ha treballat per a millorar la formació artística en el sistema educatiu català. També ha investigat la percepció de l'art en les persones cegues, escrivint-ne diversos llibres i posant en marxa alguns projectes. És col·laboradora i assessora del Museu del Louvre i forma part d'organitzacions internacionals que treballen en l'educació dels invidents. La Generalitat de Catalunya li atorgà la Creu de Sant Jordi el 2014.

## Obres

* Otras miradas: arte y ciegos: tan lejos, tan cerca (2006) ISBN 84-8063-841-9

## Referències

* ↑ Referència a Autors de Banyoles
* ↑ Rosa Gratacòs Masanella,distingida amb la Creu Sant Jordi 2014 al web de l'UAB
* ↑ «El Govern distingeix amb la Creu de Sant Jordi 27 persones i 15 entitats». Web oficial de la Generalitat de Catalunya, 01-04-2014. Arxivat de l'original el 2014-04-07. [Consulta: 2 abril 2014].
# Cal Casacarcer

Cal Casacarcer és un edifici de Moià (Moianès) protegit com a Bé Cultural d'Interès Local.

## Descripció

Es tracta d'un edifici entre mitgeres situat al carrer del Forn, amb una construcció de tres plantes, amb la façana principal revestida de pedra i morter. Destaca l'ordenació simètrica així com la llinda del portal d'accés, on hi figura un sol (amb celles, ulls, nas i boca) i raigs marcats en relleu.

## Història

La llinda portava la data de l'any 1845 que ha estat esborrada en una reforma contemporània. La casa va ser destinada a sindicat després de la guerra civil.

## Referències

* 1 2 «Cal Casacarcer». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 març 2019].
# Hadrobregmus pertinax

Hadrobregmus pertinax és una espècie d'escarabat de la fusta dins del gènere Hadrobregmus de la família Ptinidae.
L'adult és negre, amb pèls grocs als racons posteriors del seu cap, i fa 4–5 mm de llarg. La larva és blanca, fa prop de 5 mm de llarg, i viu dins la fusta en descomposició. L'etapa larval dura molts anys.
El seu nom finlandès és "kuolemankello," literalment el "rellotge de la mort," el qual prové del so, semblant al tic-tac d'un rellotge, que produeix el mascle que pica el cap contra la superfície de la fusta dins per a atreure una femella. És l'insecte més destructor d'edificis a Finlàndia, on sobreviu els hiverns llargs dins temperatures sota la temperatura del gel.
Com que viu les larves viuen en la fusta en descomposició, la seva presència indica dany d'humitat.

## Vegeu també

* Escarabat del rellotge de la mort
* Callidium violaceum

## Notes

* 1 2 «Yleisimpiä puurakennusten tuhohyönteisiä» (en finnish). Pohjois-Pohjanmaan korjausrakentamiskeskus. Arxivat de l'original el 2007-07-16. [Consulta: 7 abril 2007].
* 1 2 «Restaurointikuvasto: Kuolemankello» (en finnish). Museovirasto. Arxivat de l'original el 2007-07-07. [Consulta: 7 abril 2007].
# Los Capbloncs (Figuerola d'Orcau)

Los Capbloncs és un paratge del terme municipal d'Isona i Conca Dellà, a l'antic terme de Figuerola d'Orcau.
El lloc és a l'extrem de ponent de l'antic terme de Figuerola d'Orcau, a l'esquerra del riu d'Abella, entre el riu i la carretera C-1412b, en el seu punt quilomètric 51, a ponent de Cal Ferrer i de la mateixa vila de Figuerola d'Orcau.

## Enllaços externs

* Institut Cartogràfic de Catalunya
# Aristó de Rodes

Aristó de Rodes (en grec Ἀρίστων Ariston) va ser un ambaixador rodi que la primavera de 170 aC va ser enviat amb altres ambaixadors al cònsol Quint Marci Filip a Macedònia per renovar l'amistat amb Roma i per aclarir els càrrecs contra alguns rodis acusats de col·laborar amb l'enemic.

## Referències

* ↑ 5.Ariston a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 310
# Publi Ostori Escàpula el Jove

Publi Ostori Escàpula (en llatí: Publius Ostorius Scapula) era un militar romà fill del magistrat Publi Ostori Escàpula que va ser governador de Britànnia l'any 50.
Va lluitar al costat del seu pare a Britànnia el 50 i va rebre com a recompensa una corona cívica perquè va salvar la vida en una batalla a un ciutadà romà. L'any 62 va ser relacionat amb Antisti Sosià per uns versos crítics que aquest havia escrit contra l'emperador Neró, i va defensar la innocència de Sosià. Però el favor li va ser retornat amb ingratitud, ja que l'any 64 Sosià el va denunciar a l'emperador com a enemic. Va ser condemnat a mort i es va suïcidar.

## Referències

* ↑ [https://quod.lib.umich.edu/m/moa/acl3129.0003.001/743?rgn=full+text;view=image;q1=ScapulaSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 735. ]
# Anacardiòidies

Les anacardiòidies (Anacardioideae) són una subfamília de plantes dins la família de les anacardiàcies.

## Referències

* ↑ Anacardioideae on www.biolib.cz